Systemet kan nå 9.962 mobiltelefoner i løbet af blot 2 minutter og 42 sekunder og kan sende op til 120.000 beskeder i timen. Det skriver Kanal Frederikshavn. Det er ikke kun i krisesituationer, at den nye SMS-service kan bruges. Også i tilfælde af ganske normale driftsforstyrrelser - eksempelvis en kort nedlukning for drikkevandet i et bestemt område - kan Forsyningen hurtigt informere borgerne via den nye sms-service. Systemet bliver hele tiden opdateret med de nyeste telefonnumre. Det sker via et samarbejde med landets teleselskaber, der betyder, at databasen med numre konstant er opdateret.

Referat:
Frederikshavn Forsyning introducerer en ny SMS-service, så borgerne får hurtigt besked, hvis strømmen eller varmen svigter.